Diari Oficial de la Generalitat Valenciana


Sumari del DOGV 6750, del 10-04-2012 (2012/3468)

DECRET 58/2012, de 5 d'abril, del Consell, pel qual es modifica el Decret 59/2006, de 5 de maig, de creació de l'Observatori de la Indústria i dels Sectors Econòmics Valencians.
---------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2012/04/05/58/dof/vci/html**

### Dades del document

Número de DOGV
:   6750

Data del DOGV
:   10-04-2012

Secció del DOGV
:   I. DISPOSICIONS GENERALS

Número del document
:   2012/3468


Data del document
:   05-04-2012

Organisme emissor
:   Conselleria d'Economia, Indústria i Comerç

Tipus de document
:   Decret

Anàlisi jurídica

 Descriptors 

:   * Observatori de la Indústria i dels Sectors Econòmics Valencians
    * política industrial
    * cooperació industrial
    * desenvolupament econòmic
    * desenvolupament industrial
    * reglament intern
    * sector secundari
    * legislació
    * economia regional
    * sector econòmic

DECRET 58/2012, de 5 d'abril, del Consell, pel qual es modifica el Decret 59/2006, de 5 de maig, de creació de l'Observatori de la Indústria i dels Sectors Econòmics Valencians. [2012/3468]  
Preàmbul  
  
El Consell, a través del Decret 59/2006, de 5 de maig, va crear l'Observatori de la Indústria i dels Sectors Econòmics Valencians, com un mecanisme de coordinació que permetia, des d'una posició global, dotar-se d'una plataforma permanent per a treballar conjuntament en la identificació de les noves oportunitats de negoci i facilitar la implantació dels elements essencials en pro de la innovació i la competitivitat de les empreses de la Comunitat Valenciana.  
Per mitjà del Decret 59/2010, de 16 d'abril, del Consell, es van modificar els articles 1 i 3 i l'apartat 7 de l'article 5 del mencionat Decret 59/2006.  
Transcorreguts quasi sis anys des de la seua creació, cal adaptar l'estructura de l'observatori als diferents departaments de la Generalitat que tenen les competències en les matèries que afecten els paràmetres de competitivitat de les empreses de la Comunitat Valenciana.  
  
A l'efecte, de conformitat amb el que disposa l'article 18.f) de la Llei del Consell, a proposta del conseller d'Economia, Indústria i Comerç i amb la deliberació prèvia del Consell, en la reunió del dia 5 d'abril de 2012,  
  
  
DECRETE  
  
Article únic. Modificació del Decret 59/2006, de 5 de maig, del Consell  
Es modifiquen els articles 1 i 3 i els apartats 2 i 7 de l'article 5 del Decret 59/2006, de 5 de maig, del Consell, pel qual es va crear l'Observatori de la Indústria i dels Sectors Econòmics Valencians, els quals queden redactats en els termes detallats en l'annex del present decret.  
  
  
  
DISPOSICIÓ ADDICIONAL  
  
Única. No increment del gasto públic  
La implementació i el posterior desplegament d'este decret no podrà tindre cap incidència en la dotació de tots i cada un dels capítols de gasto assignats a la conselleria competent en matèria d'indústria i, en tot cas, haurà de ser atés amb els mitjans personals i materials de l'esmentada conselleria.  
  
  
DISPOSICIÓ FINAL  
  
Única. Entrada en vigor  
Este decret entrarà en vigor l'endemà de la publicació en el Diari Oficial de la Comunitat Valenciana.  
  
Elx, 5 d'abril de 2012  
  
El president de la Generalitat,  
ALBERTO FABRA PART  
  
El conseller d'Economia, Indústria i Comerç,  
MÁXIMO BUCH TORRALVA  
  
  
  
Annex  
  
Nova redacció dels articles 1 i 3 i els apartats 2 i 7 de l'article 5 del Decret 59/2006, de 5 de maig, del Consell, pel qual es va crear l'Observatori de la Indústria i dels Sectors Econòmics Valencians  
  
  
Article 1. Creació de l'observatori  
L'Observatori de la Indústria i dels Sectors Econòmics Valencians queda adscrit a la conselleria amb competències en matèria d'indústria, a través de l'òrgan directiu competent en esta matèria, com a òrgan de caràcter consultiu, de participació i proposta nascut del Pacte Valencià pel Creixement i l'Ocupació (PAVACE), respecte a les mesures i polítiques de desenrotllament o que puga desenrotllar la Generalitat en els sectors econòmics i industrials de la Comunitat Valenciana.  
  
  
Article 3. Estructura i composició  
1. L'Observatori de la Indústria i dels Sectors Econòmics Valencians està integrat per:  
a) El president.  
b) El vicepresident.  
c) El Ple.  
2. El Ple de l'Observatori està integrat pels membres següents:  
  
a) President: la persona titular de la conselleria amb competències en matèria d'indústria, o persona en qui delegue.  
b) Vicepresident: la persona titular de la conselleria amb competències en matèria d'ocupació. Podrà delegar en persona titular de secretaria autonòmica adscrita al seu departament.  
c) Díhuit vocals:  
1r. Sis representants de la Generalitat: els titulars de les secretaries autonòmiques amb competències en matèria d'hisenda, indústria, agricultura, turisme, ocupació i infraestructures, o persones en els que deleguen.  
2n. Sis representants dels sindicats firmants del PAVACE: tres de Comissions Obreres del País Valencià (CCOO.PV) i tres de la Unió General de Treballadors del País Valencià (UGT.PV).  
3r. Sis representants de la Confederació d'Organitzacions Empresarials de la Comunitat Valenciana (CIERVAL).  
3. El Ple disposarà d'un secretari, no vocal, el qual serà el titular de l'òrgan directiu competent en matèria d'indústria. Podrà assistir també a les reunions del Ple un funcionari de la conselleria a la qual estiga adscrit el mencionat òrgan directiu, per a donar-li suport administratiu.  
  
4. El vicepresident substituirà el president en els casos d'absència o malaltia.  
  
Article 5. Funcionament i règim jurídic  
2. El Ple es reunirà amb caràcter ordinari una vegada a l'any i amb caràcter extraordinari quan siga convocat pel seu president o a proposta de les dos terceres parts dels seus membres.  
7. L'òrgan directiu competent en matèria d'indústria dotarà el suport administratiu necessari per al funcionament de l'observatori.


Còpia Permalink ELI